Primirje na ivici kolapsa
Gotovo jednonedeljni prekid vatre u Siriji sve više se narušava, nakon pogibija vojnika i obnovljenih granatiranja žarišta ustanka
Državna novinska agencija SANA izvestila je da su „naoružane terorističke grupe“ aktivirale eksploziv postavljen pored puta u severnoj pokrajini Idlib. Takodje se navodi da je snajperista ubio jednog policajca u južnom gradu Dara. Aktivisti pak navode da su sirijske snage nastavile da granatiraju četvrti Homsa pod kontrolom pobunjenika. U Pekingu, sirijski ministar inostranih poslova Valid Moalem je za nasilje okvirio pobunjenike. „ Do napada je došlo dok misija Ujedinjenih nacija pokušava da prati uslove prekida vatre. Očekuje se da će dodatnih dvadesetak nenaoružanih posmatrača sutra stići u Siriju. U medjuvremenu, marokanski ministar inostranih poslova, Saad Edin al-Otmani apelovao je na Rusiju da izvrši pritisak na sirijsku vladu da se pridržava prekida vatre i povuče snage iz gradova u skladu sa mirovnim planom Kofija Anana: Rusija je snabdela sirijsku vladu oružjem i – zajedno sa Kinom – zaštitila Asada blokirajući rezolucije Saveta bezbednosti UN-a kojima se osudjuju njegovi napadi na pobunjenike u kojima je, prema navodima svetske organizacije, od marta 2011. stradalo preko 9 hiljada ljudi. U međuvremenu, američka državna sekretarka Hilari Klinton izjavila je na sastanku NATO-a u Briselu da je situacija u Siriji dostigla "kritičnu tačku" i da će - ukoliko plan međunarodnog izaslanika Kofija Anana ne uspe, vlada sirijskog predsednika Asada "propustiti poslednju šansu" pre nego što dodatne mere za zaustavljanje nasilja budu razmotrene.